PROCES VERBAL

Nr. 22 din 26.12.2007

al şedinţei  Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Alexandru BUREAN; Viorel CIBOTARU;

Veaceslav IONIŢĂ; Igor MUNTEANU.

Au asistat:

V. Todercan, Preşedintele IPNA Compania “Teleradio-Moldova”, V. Gheorghişenco, Director Radiodifuziune, A. Răileanu, Director Televiziune, D. Ţurcanu, consilier al Preşedintelui Companiei, C. Pîrţac, expert în audiovizual, F. Nagacevschi, expert APEL, reprezentanţi ai mijloacelor de informare în masă, ş.a.

Ordinea de zi:

1. Realizările Consiliului de Observatori în anul curent (raportor: M. Şlapac).

2. Adoptarea programului de monitorizare şi expertiză profesională a emisie postului TV “Moldova 1” şi a postului “Radio Moldova” sub  aspectul îndeplinirii misiunii şi obiectivelor de radiodifuzor public, a Caietului de sarcini (raportor: V. Cibotaru, C. Pîrţac, expert în audiovizual).

3. Propuneri privind premiul acordat de Consiliul de Observatori.

4. Monitorizarea unor emisiuni TV.

5. Aprobarea membrilor Comisiei de Etică.

6. Diverse.

S-a votat începerea şedinţei cu ordinea de zi propusă.

“Pentru” – unanim.

    La prima întrebare, M. Şlapac a prezentat raportul privind realizările Consiliului de Observatori în anul 2007. În discuţie au luat cuvântul: A. Dubrovschi, L. Barbus, V. Cibotaru, B. Focşa.

S-a luat act de raport.

      La a doua întrebare, V. Cibotaru şi C. Pîrţac au propus programul de monitorizare şi expertiză profesională a emisie postului TV “Moldova 1” şi a postului “Radio Moldova” sub  aspectul îndeplinirii misiunii şi obiectivelor de radiodifuzor public, a Caietului de sarcini.  Au adresat întrebări: M. Şlapac, A. Dubrovschi, A. Burean, L. Barbus, I. Munteanu, V. Ioniţă. S-a propus spre aprobare programul de monitorizare în colaborare cu Fundaţia SOROS.

 S-a votat: “pentru” – unanim.  

           La a treia întrebare au luat cuvîntul: M. Şlapac, A.  Dubrovschi, L. Barbus, V. Cibotaru, B. Focşa, V. Ioniţă, I. Munteanu, A. Burean. În urma monitorizării sistematice a emisiunilor de Radio şi TV s-a pus la vot de a decerna premii în sumă de 5000 (cinci mii) lei “Pentru cea mai bună emisiune TV” serialului de programe “Povestea unei vieţi” şi “Pentru cea mai bună emisiune Radio” programului săptămînal “Matinal juridic”.

S-a votat: “pentru” – unanim.
La a patra întrebare au luat cuvîntul: M. Şlapac, L. Barbus, V. Cibotaru, B. Focşa, A.  Dubrovschi. Fiecare membru şi-a expus părerea despre emisiunea “Portrete în timp”, realizatori N. Scorpan şi V. Mocreac.

S-a luat act.

La a cincea întrebare au luat cuvîntul: V. Cibotaru, B. Focşa, A.  Dubrovschi, M. Şlapac, L. Barbus. La propunerea administraţiei Companiei s-a propus spre votare componenţa Comisiei de Etică, reprezentant al Consiliului de Observatori fiind L. Barbus.

S-a votat: “pentru” – unanim.
La diverse s-a pus în discuţie demersul înaintat de Preşedintele Consiliului Sindical Ramural, S. Ciobanu, în vederea respectării prevederilor Contractului colectiv de muncă pe anii 2005-2008.

S-a votat: “pentru” – unanim.
S-a hotărât:
I. A aproba Programul de monitorizare şi expertiză profesională a emisiei postului TV Moldova-1 şi a postului Radio-Moldova sub aspectul îndeplinirii misiunii şi obiectivelor de radiodifuzor public, a Caietului de sarcini pe anul 2008.

II.       A aproba:
1. decernarea premiului în sumă de 5000 (cinci mii) lei “Pentru cea mai bună emisiune TV” serialului de programe “Povestea unei vieţi” (echipa de creaţie: M. Surdu, L. Melnic, D. Donica, N. Usenco).

2. decernarea premiului în sumă de 5000 (cinci mii) lei “Pentru cea mai bună emisiune Radio” programului săptămînal “Matinal juridic” (A. Petcu).

3. a ruga administraţia Companiei, Preşedintele dl V. Todercan, să     

      rezerveze mijloacele băneşti pentru premiere.

III. A aproba Comisia de Etică în următoarea componenţă:

1. Ludmila Barbus, membru al Consiliul de Observatori.

2. Gheorghe Mustea, prim-dirijor, conducător artistic al  Orchestrei 

    Simfonice Naţionale a Companiei “Teleradio-Moldova”, academician, artist al poporului. 

3.  Constantin Vulpe, vicedirector al Radiodifuziunii, om emerit al RM.

4. Adrian Petcu, director Departamentul proiecte radio.

5. Vasile Ernu, regizor TV.

6. Rafael Agadjanean, reporter ştiri, regizor cinema.

7. Osipov Svetlana, specialist principal Centrul tehnic TV.
IV. În conformitate cu Contractul colectiv de muncă pe anii 2005– 2008, a aproba:

1. acordarea ajutorului material administraţiei Companiei (Preşedintele Companiei, Directorului Televiziunii, Directorului Radiodifuziunii) pentru anul 2007 în mărime de două salarii lunare.

2. stabilirea duratei suplimentare a concediului de odihnă anual a Preşedintele Companiei – 6 zile, Directorilor Televiziunii şi Radiodifuziunii – 4 zile.

Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

